钦定古今图书集成/理学汇编/经籍典/第090卷 > 《覆李秀岩书》黄干
## 钦定古今图书集成/理学汇编/经籍典/第090卷 > 《覆李秀岩书》黄干

《占法易笺》自为一书，以记其异，述所见以与学者共
商榷，不为无补。大抵朱先生诸书，如《语》《孟》《中庸》《大学》
乃四方学者所共读，因其质疑问难之际多所修改，
故其义为最精。若《易》之为书，学者未敢遽读，故未尝
有所修改，窃恐其间亦有文义未甚安帖处。今若考
订精密，亦先师之意，后学之幸也。因古书可以互见，
正当拈出。前辈考经，此类亦多，不可失也。《干》上覆。